അത് കൊലപാതകമായിരുന്നില്ല ബിജെപി പ്രവര്ത്തകരെ കൊന്ന പ്രതിഷേധക്കാര് കുറ്റവാളികളല്ല ലഖീംപൂര് ഖേരിയിലെ പ്രതിഷേധക്കാരുടെ അക്രമത്തെ ന്യായീകരിച്ച് രാകേഷ് ടികായത്ത് ലക്നൗ : ലഖീംപൂര് ഖേരിയില് നടന്ന ആക്രമണത്തില് ബിജെപി പ്രവര്ത്തകര് കൊല്ലപ്പെട്ട സംഭവത്തെ ന്യായീകരിച്ച് ഭാരതീയ കിസാന് യൂണിയന് വക്താവ് രാകേഷ് ടികായത്ത്. ബിജെപി പ്രവര്ത്തകരെ കൊലപ്പെടുത്തിയതല്ലെന്നും അത് പ്രത്യാക്രമണം മാത്രമായിരുന്നെന്നും ടികായത്ത് പറഞ്ഞു. അക്രമത്തില് ഉള്പ്പെട്ട പ്രതിഷേധക്കാര് കുറ്റവാളികള് അല്ലെന്നും രാകേഷ് ടികായത്ത് വ്യക്തമാക്കി. വാര്ത്താ സമ്മേളനത്തിലായിരുന്നു പ്രതിഷേധ സംഘടനാ നേതാവിന്റെ പരാമര്ശം. ഒരു വാഹനാപകടം നടന്നാല് രണ്ട് പേര് വഴക്കുകൂടുന്നത് സാധാരണയായ കാഴ്ചയാണ്. അതിനെ എന്താണ് വിളിക്കാറുള്ളത്. അത് തന്നെയാണ് ലഖീംപൂര് ഖേരിയിലും നടന്നത് എന്ന് രാകേഷ് ടികായത്ത് പറഞ്ഞു. ബിജെപി പ്രവര്ത്തകരേയും ഡ്രൈവറേയും കൊലപ്പെടുത്തിയവര് കുറ്റവാളികളിള് അല്ലെന്നും ടികായത്ത് കൂട്ടിച്ചേര്ത്തു. കേസില് കേന്ദ്ര മന്ത്രിയുടെ മകന് ആശിഷ് മിശ്ര ഉള്പ്പെടെയുള്ളവര്ക്കെതിരെ പോലീസ് എഫ്ഐആര് രജിസ്റ്റര് ചെയ്തിട്ടുണ്ട്. അതേസമയം അക്രമത്തില് നടപടി സ്വീകരിക്കാതിരിക്കുന്ന സര്ക്കാരിനെതിരെ സംസ്ഥാന വ്യാപക പ്രതിഷേധം നടത്തുമെന്നും സംഘടനകള് അറിയിച്ചു. ഒക്ടോബര് 12 ന് കലാഷ് യാത്ര നടത്തും. തുടര്ന്ന് ഒക്ടോബര് 18 ന് ട്രെയിനുകള് തടഞ്ഞ് പ്രതിഷേധവും ഒക്ടോബര് 26 ന് മഹാപഞ്ചായത്തും ആഹ്വാനം ചെയ്തിട്ടുണ്ട്.